23/09/2013 | Administración LocalMunicipal
A Baña
Aprobación definitiva da Ordenanza que regula o servizo de lavandería a domicilio do Concello da Baña

O Pleno da Corporación con data 31 de xullo de 2013 aprobou provisionalmente a Ordenanza que regula o servizo de lavandería a domicilio no concello da Baña. Dado que non se presentaron reclamacións durante o período de exposición pública, de acordo co artigo 49 da Lei 7/85 RBRL, elévase o acordo a definitivo e publícase o seu texto íntegro para os efectos da súa entrada en vigor: EXPOSICIÓN DE MOTIVOS A aprobación e a publicación do Decreto 99/2012, do 16 de marzo, polo que se regulan os servizos sociais comunitarios e o seu financiamento, fai necesario realizar unha nova adaptación das ordenanzas municipais existentes, co fin de cumprir o establecido na súa disposición derradeira primeira, relativo ao recollido no seu artigo 60 de determinación da capacidade económica das persoas usuarias doutros servizos en que se aplique o copagamento, e ao recollido no seu artigo 62 de participación das persoas usuarias no financiamento doutros servizos sociais comunitarios en que se aplique o copagamento. A Lei de Galicia 13/2008, do 3 de decembro, de servizos sociais, regula o dereito a todas as persoas aos servizos sociais, e con carácter xeral, estipula que lles corresponde aos concellos a competencia na creación e na xestión dos servizos sociais comunitarios, que segundo o artigo 11.1. f), unha das funcións que se lles atribúe a estes últimos é a xestión do servizo de axuda no fogar, así como a participación na xestión das prestacións destinadas a garantir a autonomía persoal e a atención á dependencia, nos termos establecidos na normativa que resulte aplicable. Por outra banda, a Orde de Galicia do 2 de xaneiro de 2009, reguladora do servizo de axuda no fogar, no seu artigo 4º. c. parágrafo segundo e o Decreto 99/2012, do 16 de marzo, mencionado no apartado primeiro desta exposición, no seu artigo 14.1. B), di que se é o caso, determinadas tarefas domésticas, como lavandería e alimentación a domicilio, poderán ser facilitadas por servizos específicos. En consecuencia, a actual ordenanza de lavandería a domicilio, inscribíndose dentro do ámbito de actuación normativa anteriormente sinalada e demais lexislación aplicable, nace da necesidade de revisar en profundidade esta, co fin de renovar e modernizar diversos aspectos recollidos nela, mellórase deste xeito, o seu réxime xurídico. CAPITULO 1: DISPOSICIÓNS XERAIS É obxecto da presente ordenanza a regulación da lavandería a domicilio, como servizo complementario da prestación básica de axuda no fogar municipal dos servizos sociais comunitarios do Concello da Baña, inserto no sistema integrado de servizos sociais, con carácter complementario e transitorio. O concello resérvase como competencia exclusiva da lavandería a domicilio as seguintes funcións: a súa planificación, programación e dirección técnica; a súa coordinación, seguimento, supervisión e o seu control e avaliación; así como a selección da persoa usuaria e a aprobación de altas, baixas e modificacións. É un servizo público de carácter local que ten por obxecto facilitar e garantir unha hixiene mínima do domicilio da persoa usuaria, especialmente naquelas situacións en que teñan limitada a súa autonomía persoal, ou noutras situacións de risco social, para as cales resulte un recurso idóneo para cubrir as súas necesidades básicas relacionadas coa hixiene persoal e da vivenda, desde unha perspectiva integral e normalizadora, que promova o seu desenvolvemento persoal e a permanencia no seu medio habitual. O servizo de lavandería a domicilio poderá prestárselle a calquera persoa para a cal, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficit de autonomía e persoas con discapacidade recoñecida, especialmente cando carezan de apoio social no seu medio inmediato. Este conxunto de atencións serán realizadas por persoal cualificado e sempre coa supervisión técnica dos servizos sociais comunitarios do Concello. O obxectivo principal do servizo de lavandería a domicilio é, polo tanto, mellorar o nivel de benestar e de calidade de vida das persoas e tamén das súas unidades de convivencia. Os obxectivos específicos que hai que acadar son os seguintes: a) Proporcionarlles ás persoas usuarias unha hixiene básica da roupa de fogar, atendendo os casos de xeito individualizado e profesionalizado. b) Evitar o deterioro de calidade de vida das persoas con déficit de autonomía por teren unha hixiene inadecuada. c) Facer un seguimento e acompañamento individualizado de cada persoa usuaria por parte dos profesionais responsables do servizo. O servizo de lavandería a domicilio consiste no lavado e pasado de ferro da roupa de fogar de grandes dimensións, ás persoas seleccionadas polos servizos sociais comunitarios do Concello da Baña que cumpran cos requisitos esixidos. O servizo prestarase durante o período en que as persoas usuarias estean de alta neste. Este servizo non substitúe a responsabilidade dos parentes respecto ás persoas usuarias deste. O servizo de lavandería a domicilio está aberto a todas as persoas para as que, de acordo coa valoración técnica correspondente, supoña un recurso idóneo de atención. De xeito particular, o servizo atenderá: a) Persoas que teñan limitada a súa capacidade de autonomía persoal para o lavado e pasado de ferro de prendas de gran volume e non conten con rede de apoio, suficientemente acreditado, que puidese suplir tal situación. b) Tamén poderán dar unha resposta preventiva e socializadora, a diversas situacións de especial risco de dificultade social, que sexan analizadas tecnicamente polos profesionais correspondentes dos servizos sociais comunitarios municipais. Poderán solicitar este servizo todas as persoas que cumpran cos seguintes requisitos para acceder a este e será motivo de denegación o seu incumprimento: 1. Estar empadroada e ter residencia efectiva no Concello da Baña.2. Estar dentro dalgún dos supostos de persoas destinatarias descritos no artigo 5 desta ordenanza.3. Presentar a documentación completa no Rexistro Xeral do Concello que acredite a situación de necesidade do servizo, así como a súa renovación anual.4. Estar valorado como idóneo o recurso polos servizos sociais comunitarios do Concello con ditame proposta.5. Asinar o correspondente acordo de servizo, no que a persoa usuaria acepta cumprir coas obrigas inherentes a este, que inclúen o pagamento das cantidades, que no seu caso, lle puidese corresponder, e o xeito de pagamento. En todos os casos se domiciliará na entidade bancaria da súa elección. Despois de transcorrer 3 meses dende a notificación de resolución favorable, sen que a persoa usuaria ou persoa en quen delegue, se poña en contacto para formalizar o acordo do servizo, arquivarase a súa solicitude por desistencia.6. Non ter dereito a recibir un servizo similar de ningunha outra entidade pública ou privada.7. Ter cubertas as necesidades básicas de aseo persoal, alimentación e limpeza de vivenda, contando no seu caso, co apoio e asesoramento dos servizos sociais comunitarios do Concello 8. Non presentar un estado de deterioro físico nin psíquico tal que precise doutro tipo de atención especializada asistida ou de internamento nun centro residencial axeitado. No caso da persoa usuaria, que cumprindo cos requisitos esixidos nos apartados anteriores, teña familiares obrigados por lei a atendela, segundo artigo o 143 do Código civil, e se negan a facelo, a valoración dos servizos sociais comunitarios será decisiva na súa concesión ou denegación sen entrar a valorar os restantes requisitos. Neste caso aterase ao recollido pola ordenanza municipal para o servizo de axuda no fogar, no seu artigo 4.9. parágrafo segundo. As persoas usuarias do servizo, no marco dos dereitos que con carácter xeral se lles recoñecen na lexislación aplicable sobre servizos sociais, servizos sociais comunitarios e, se é o caso, sobre o procedemento administrativo común, terán dereito: 1. A seren tratadas co respecto debido á súa dignidade, intimidade e autonomía.2. A accederen e a utilizaren os servizos en condicións de igualdade e non discriminación.3. A recibiren unha atención individualizada e adaptada ás súas necesidades, coa calidade e duración prescritas en cada caso.4. A recibiren unha información de xeito áxil, suficiente, veraz e comprensible sobre os recursos e as prestacións do sistema galego de servizos sociais, así como a que sexan asistidas e orientadas nos trámites necesarios de cara ao seu acceso aos demais sistemas de benestar social.5. A teren asignada unha persoa profesional de referencia que actúe de interlocutora principal e que asegure a coherencia da intervención.6. A coñeceren a organización e o regulamento do servizo.7. A coñeceren a situación do seu expediente.8. Ao tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal.9. A seren informadas, de maneira clara e precisa, sobre a intervención prevista e a elixir libremente, dentro da capacidade de oferta do sistema e logo da valoración técnica, o tipo de medidas e de recursos adecuados para o seu caso, así como a participar na toma de decisións que modifiquen o proceso de intervención acordado.10. A recibiren información precisa e clara sobre as posibles modificacións sobrevidas durante a prestación efectiva do servizo.11. Á calidade dos servizos recibidos e a presentárenlles queixas e suxestións ás persoas coordinadoras dos servizos sociais comunitarios do Concello.12. Ao respecto dos seus dereitos lingüísticos, garantirase, en todo caso, o desenvolvemento da actividade dos servizos sociais comunitarios desde unha práctica dunha oferta positiva do idioma galego. As persoas usuarias, no marco dos deberes e das obrigas que con carácter xeral se establecen no artigo 7 da Lei de Galicia 13/2008 de servizos sociais, e no artigo 5 do Decreto 99/2102 dos servizos sociais comunitarios e o seu financiamento, e se é o caso, na lexislación vixente sobre o procedemento administrativo común, terán os seguintes deberes e obrigas: 1. Cumprir as normas, os requisitos e o procedemento para acceder aos diferentes servizos.2. Cumprir coas condicións do servizo, facilitar e colaborar na execución das tarefas do persoal ao seu cargo e pondo á súa disposición, cando se trate dun servizo realizado no domicilio, os medios materiais necesarios.3. Facilitar a información precisa e veraz sobre as circunstancias determinantes para acceder e utilizar os servizos, así como comunicarlle ao persoal de referencia os cambios de circunstancias convivenciais, sociais ou financeiros que puidesen resultar relevantes na asignación, modificación, suspensión ou extinción das prestacións ou servizos.4. Colaborar co persoal encargado do seu caso, acudir ás entrevistas programadas, seguir as orientacións e participar no desenvolvemento das actividades incluídas no servizo, centro ou programa en función das súas capacidades e nos termos acordados en cada caso.5. Manter unha actitude positiva de cooperación coas persoas profesionais dos servizos sociais comunitarios, participando activamente no proceso pautado de mellora, autonomía persoal e inserción social, así como co resto das persoas participantes do servizo.6. Facilitar e cooperar no seguimento, na avaliación e na inspección do servizo.7. Respectar a dignidade persoal e profesional das persoas que lle presten o servizo, así como respectar os límites das súas obrigas laborais, ademais de aplicalo para co resto das persoas participantes, xunto co deber e a obriga de coidar os utensilios empregados.8. Participar no pagamento dos servizos naqueles supostos concretos que se establezan na normativa autonómica e estatal, e nas normas municipais reguladoras correspondentes que os desenvolvan. O incumprimento inxustificado e non comunicado dalgún destes deberes e obrigas por parte da persoa usuaria, ou persoa en quen delegue, poderá implicar a suspensión cautelar ou a extinción da prestación do servizo. A extinción ou a modificación das condicións do servizo requirirá a resolución do órgano competente, tras instruír o correspondente expediente administrativo, no que quede acreditada a causa que a motivou, e no que se considerará a figura da suspensión cautelar. A extinción do servizo comporta a perda de condición de persoa usuaria e o cesamento da prestación deste. Son causas de extinción as seguintes: 1. A renuncia da persoa usuaria.2. O cambio do proxecto de intervención que implique un cambio de asignación de recurso idóneo e a súa incompatibilidade co servizo.3. O traslado definitivo da súa residencia a outro concello.4. O falecemento da persoa usuaria.5. O incumprimento reiterado dos deberes e das obrigas establecidas para as persoas usuarias na prestación do servizo; entenderase a reincidencia da infracción en dúas (2) ocasións durante o ano natural.6. A falta reiterada de pagamento do servizo, entenderase por tal, o impago de dúas (2) mensualidades consecutivas no ano natural, salvo causa xustificada e verificada polas persoas técnicas dos servizos sociais comunitarios do Concello.7. A negativa de asinar o acordo-aceptación do servizo.8. A suspensión temporal do servizo que supere o período de tres meses consecutivos.9. A desaparición das causas que motivaron a prestación do servizo.10. Por reorganización do servizo, en función das dispoñibilidades orzamentarias do exercicio, que en todo caso deberá notificárselle á persoa usuaria cunha antelación mínima dun mes. Ademais, con carácter xeral, a alteración das circunstancias consideradas para conceder o servizo, poderá dar lugar a modificar as condicións de prestación nas que fora concedido inicialmente. Os cambios de circunstancias, en calquera caso, deberán substanciarse no expediente individual mediante un ditame-proposta. A suspensión do servizo suporá unicamente que a persoa usuaria terá reservada a praza durante o tempo que dure esta. O período máximo de suspensión será de tres meses consecutivos. Serán causas de suspensión temporal, logo de tramitar o correspondente expediente administrativo e o ditame-proposta razoado do persoal técnico coordinador do servizo, que deberá incorporarse ao expediente persoal, as que seguen: a) A ausencia temporal do domicilio ou do concello; neste caso, a persoa usuaria deberá acreditar as causas que a motivan e o período de ausencia. b) A modificación temporal das causas que motivaron a necesidade de servizo; neste caso, a persoa usuaria deberá acreditar as causas que a motivan. CAPÍTULO II: DA PRESTACIÓN DO SERVIZO A entidade local prestará o servizo de lavandería a domicilio, ben directamente ou ben mediante as diversas modalidades de contratación de xestión de servizos públicos reguladas na normativa vixente sobre contratos do sector público, a través das entidades privadas debidamente autorizadas. O servizo poderá prestarse mediante fórmulas de colaboración institucional entre as administracións competentes ou por entidades de dereito público, de acordo co establecido na lexislación vixente. En todo caso terase en conta o artigo 2 desta ordenanza, sobre reserva de competencias exclusivas do Concello. O acceso ao servizo, logo da prescrición técnica do profesional de referencia dos servizos sociais comunitarios do Concello, resolverase en réxime de libre concorrencia, en aplicación dun baremo público e, de ser o caso, aplicarase o estipulado no artigo 6.2. a. desta ordenanza. De igual maneira á expresada no punto anterior procederase nas situacións en que a problemática principal estea relacionada con aspectos convivenciais e socioeducativos. O servizo de lavandería a domicilio estará integrado nos servizos sociais comunitarios municipais da entidade local titular, e será coordinado polo/la traballador/ra social destes. No acceso ao servizo, será de aplicación o seguinte: 1. O procedemento iniciarase por instancia da parte, de conformidade cos principios xerais recollidos na Lei 30/1992, do 26 de novembro, de réxime xurídico das administracións e do procedemento administrativo común, en desenvolvemento do estipulado nesta ordenanza.2. Cando existan circunstancias debidamente acreditadas no expediente, que así o xustifiquen, o procedemento de acceso ao servizo poderá iniciarse de oficio.3. As solicitudes das persoas particulares para acceder ao servizo deberán ser valoradas en todo caso por unha persoa diplomada en traballo social dos servizos sociais comunitarios da entidade local titular, que, tras realizar a correspondente valoración, determinará, mediante o ditame-proposta preceptivo e vinculante, a idoneidade do servizo. No prazo de tres (3) meses resolveranse as solicitudes presentadas no Rexistro Xeral do Concello. En caso favorable, a resolución terá a consideración de alta no servizo; no caso de non existir dispoñibilidade de prestar o servizo, a solicitude pasará a integrarse á lista de agarda creada para este fin. No caso de non ser notificada a resolución dentro do dito período, a petición considerarase desestimada.4. O órgano competente para ditar a resolución será a Xunta de Goberno Local, que pode delegar esta competencia de conformidade co disposto no artigo 21.3º. da Lei 7/1985, reguladora das bases de réxime local. A resolución incluirá, no caso de ser favorable, a porcentaxe de participación no financiamento do custo total do servizo da persoa usuaria e a duración de ser o caso; no caso de ser desfavorable, a resolución deberá motivar as razóns da denegación. Unha vez notificada a resolución de concesión do servizo, tras iniciar o servizo, deberán acordarse, entre os servizos sociais comunitarios e a persoa usuaria, as condicións básicas da prestación, que se reflectirán no acordo do servizo regulado no artigo 6.5. desta ordenanza, segundo o modelo establecido no anexo III, de forma preferente. No caso de extrema e urxente necesidade debidamente acreditada, mediante unha resolución motivada da Alcaldía ou da persoa da corporación local responsable en materia de servizos sociais, poderase iniciar de oficio a prestación do servizo de maneira inmediata, por proposta dos servizos sociais comunitarios municipais e sen prexuízo da posterior instrución do correspondente expediente. Na prestación do servizo, ademais do persoal profesional, poderá colaborar persoal voluntario baixo a supervisión técnica dos servizos sociais comunitarios da entidade local titular. Para estes efectos estarase ao disposto na lexislación en vigor sobre voluntariado. Segundo o artigo 60 do Decreto 99/2012, do 16 de marzo, o Concello regula o cómputo da capacidade económica de acordo cos seguintes criterios: 1. Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2. da Lei 35/2006, do 28 de novembro, do imposto sobre a renda das persoas físicas.2. Computaranse así mesmo o patrimonio neto de todas as persoas residentes na unidade de convivencia. Para estes efectos enténdese por patrimonio neto o conxunto de bens e de dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre o patrimonio, con dedución das cargas e dos gravames de natureza real que diminúan o seu valor, así como das débedas e das obrigas persoais das cales deba responder. Igualmente, para computar o patrimonio neto deberán terse en conta as exencións que establece a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos.3. A capacidade económica calcularase sumando todas as rendas computables, modificadas á alza pola suma dun cinco (5) % do patrimonio neto en cómputo anual, e dividindo o resultado da dita suma entre o total de persoas que convivan no fogar. De conformidade co artigo 62.3. do Decreto 99/2012, do 16 de marzo, o Concello establece sistemas de participación da persoa usuaria de conformidade co seguinte: 1. O servizo prestarase de forma gratuíta naqueles casos en que a capacidade económica, calculada segundo o disposto no artigo 15 desta ordenanza, resulte igual ou inferior ao oitenta (80) % do IPREM.2. Para o resto dos supostos o concello establece unha regulación progresiva de participación económica no custo do servizo que ten en conta a estrutura de rendas no Concello e o cálculo da capacidade económica per cápita de acordo co establecido no artigo 15 desta ordenanza. En calquera caso establécese un límite máximo de participación económica da persoa usuaria do 40% da súa capacidade económica. Se prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo sexa unha situación de desestruturación familiar, dificultade social, ou pobreza infantil, circunstancia que deberá estar debidamente acreditada no correspondente ditame-proposta. Os ingresos que recaden as corporacións locais de Galicia en concepto de achega das persoas usuarias para participar no custo dos servizos sociais comunitarios estarán afectados ao financiamento dos servizos que reciban, de conformidade co artigo 56.7 da Lei de Galicia 13/2008 de servizos sociais e co artigo 63 do Decreto 99/2012, polo que se regulan os servizos sociais comunitarios e o seu financiamento O prazo de alta no servizo será como máximo dunha semana, sete (7) días naturais, dende que se aproba a súa solicitude na Xunta de Goberno Local. De non producirse a dita incorporación ao servizo por causa imputada á persoa interesada e non xustificada, e tras superar o período de tres meses sen asinar o acordo-aceptación do servizo, segundo o artigo 6.5. parágrafo segundo desta ordenanza, entenderase que renuncia a este por desistencia e arquivarase o expediente. Entregaráselle á persoa usuaria unha copia das normas de funcionamento así como do acordo asinado. Informarase as persoas usuarias de que existe un libro de reclamacións, que estará á súa disposición, para calquera queixa ou reclamación. No caso de queixa ou reclamación, facilitaráselle unha copia da queixa á persoa usuaria e remitiráselle o orixinal ao servizo de inspección no prazo de tres (3) días, xunto cun informe do caso. Con carácter xeral, no caso de que o servizo non conte con capacidade suficiente para atender todas as situacións de necesidade susceptibles deste, elaborarase unha lista de agarda á que se accederá pola orde de rexistro de entrada da solicitude. Se unha persoa solicitante superase o ano na lista de agarda, antes de proceder á súa alta como persoa usuaria do servizo, será preceptivo e vinculante unha nova avaliación da situación. Enténdese por situación de extrema e de urxente necesidade, aquela que, presentada de súpeto e non prevista, supón un grave perigo para a vida da persoa usuaria por desatención, como son altas hospitalarias sen rede de apoio, e ingresos hospitalarios da persoa coidadora habitual. En todos os casos, terase en conta o seu grao de autonomía. Esta intervención de urxencia social non poderá manterse máis dun (1) mes sen que medie resolución favorable expresa. De non achegar a documentación no seu tempo por causa imputable á persoa usuaria e non motivada, arquivarase por desistencia. O prazo de presentación de solicitudes permanecerá aberto todo o ano. A solicitude formularase por escrito en modelo establecido no anexo I desta ordenanza, que se facilitará nas dependencias dos servizos sociais comunitarios da entidade local titular, e no Rexistro Xeral do Concello, onde deberá ser presentada, ou a través de calquera dos medios sinalados no artigo 38.4. da Lei 30/1992, do 26 de novembro. Segundo o regulado no artigo 62 do Decreto 99/2012, do 16 de marzo, sobre o cálculo da capacidade económica da persoa usuaria, a documentación que debe xuntarlle á solicitude, será: 1. O DNI de todas as persoas residentes na unidade de convivencia, no seu defecto, o documento oficial acreditativo análogo en vigor.2. O certificado de valoración de situación de discapacidade e/ou o certificado de valoración da situación de dependencia, de ser o caso.3. A tarxeta sanitaria da persoa usuaria.4. O certificado positivo ou negativo de calquera modalidade de ingreso a que se refire o artigo 6.2. da Lei 35/2006, do 28 de novembro, do imposto sobre a renda das persoas físicas, calquera que sexa a súa orixe, de todas as persoas residentes na unidade de convivencia.5. O certificado positivo ou negativo de imputacións de rendas do derradeiro exercicio dispoñible de todas as persoas residentes na unidade de convivencia. Este documento poderá substituírse por unha autorización asinada polas persoas computables e expedida a favor do Concello da Baña para que esta administración consiga a dita información no seu nome.6. O certificado positivo ou negativo do imposto de patrimonio de todas as persoas residentes na unidade de convivencia. Este documento poderá substituírse por unha autorización asinada polas persoas computables e expedida a favor do Concello da Baña, para que esta administración consiga a dita información no seu nome.7. Se algunha das persoas residentes na unidade de convivencia non desenvolve actividade laboral, acreditarao presentando un certificado do servizo público de emprego competente ou, no seu defecto, un certificado de afiliación emitido pola Tesourería Xeral da Seguridade Social.8. Calquera outro documento que se considere necesario para a baremación da solicitude e que teña relación cos aspectos valorados nesta, de todas as persoas computables. A Administración municipal poderá dispoñer que se efectúen as comprobacións oportunas sobre a veracidade dos datos achegados pola persoa interesada. Igualmente poderá reclamar por escrito as aclaracións precisas, co fin de garantir que se cubra correctamente o expediente. As solicitudes incompletas contarán cun prazo de dez (10) días para emendar deficiencias; de non realizarse, serán arquivadas sen mais trámite tal e como establece a lexislación vixente que regula o procedemento administrativo. En todo caso, no non disposto nesta ordenanza aterase ao establecido na lexislación vixente aplicable. O servizo de lavandería a domicilio ten carácter mensual, en casos puntuais poderán prestarse servizos esporádicos mediante causa xustificada e excepcional valorada polas persoas técnicas dos servizos sociais comunitarios do concello. As prendas recolleranse todos os luns en horario de 10:00 a 12:00 h e entregaranse ao luns da semana seguinte á recepción, no mesmo horario de 10:00 a 12:00 h. O concello da Baña non se fai responsable de calquera deterioro producido nas prendas por precisar coidado especial. As prendas obxecto do servizo de lavandería son: MANTAS, COLCHAS e EDREDÓNS. En casos excepcionais e, tras o informe favorable do Departamento de Servizos Sociais, poderán lavarse outro tipo de prendas necesarias para poder garantir unha hixiene básica. O Concello da Baña efectuará, co obxecto de garantir a correcta prestación do servizo, os pertinentes controis, vixilancia e inspeccións segundo o recollido no artigo 2 desta ordenanza. DISPOSICIÓN DERROGATORIA Esta ordenanza derroga expresamente o regulamento de lavandería a domicilio do Concello da Baña, aprobado no Pleno da corporación local do 29 de marzo de 2006 (BOP da Coruña núm.143 do 23 de xuño de 2006) Esta ordenanza entrará en vigor unha vez que transcorran 15 días tras a súa publicación definitiva no Boletín Oficial da Provincia da Coruña, tal como se establece nos artigos 65.2 e 70.2 da Lei 7/1985, do 2 de abril, reguladora das bases de réxime local (BOE núm.80 de 3 de Abril de 1985). 1. DATOS DO/A SOLICITANTE 2. DATOS DO/A REPRESENTANTE LEGAL 3. MEMBROS DA UNIDADE DE CONVIVENCIA 4. DECLARACIÓN DECLARO, baixo a miña responsabilidade, que son certos os datos consignados na presente solicitude e quedo enterado/a da obrigación de comunicarlle ao Departamento de Servizos Sociais deste concello calquera variación que puidese producirse no sucesivo e son consciente de que a ocultación ou a falsidade destes datos pode ser motivo suficiente para cancelar o servizo. A Baña,_____ de __________ de _____ Sinatura DOCUMENTACIÓN QUE DEBE ACHEGAR – O impreso normalizado de solicitude, debidamente asinado polo/a solicitante do servizo ou polos representantes legais. – O documento identificativo do/a solicitante e da unidade familiar de convivencia. – O libro de familia ou o documento que acredite a filiación, de ser o caso. – O certificado de convivencia con data de alta. – A tarxeta da Seguridade Social. – Os informes médicos actualizados no caso de que a persoa solicitante e os familiares que formen a unidade familiar necesiten xustificar as súas limitacións físicas, psíquicas e/ou sensoriais. – O certificado de discapacidade, de ser o caso. – A resolución do Programa individualizado de atención, de ser o caso. – O xustificantes de ingresos da persoa solicitante, do cónxuxe ou parella de feito e de todas aquelas persoas que convivan no núcleo de convivencia e dependan economicamente da persoa solicitante, expedidos polo organismo, empresa ou entidade polo que os perciba. Naqueles casos nos que careza de documentación acreditativa, asinarase unha declaración xurada de ingresos. – A declaración da renda da persoa solicitante, do cónxuxe ou parella de feito e de todas aquelas persoas que convivan no núcleo de convivencia e dependan economicamente da persoa solicitante. No seu defecto, o certificado de imputacións de rendas do último exercicio. En todo caso, as persoas obrigadas a presentar esta documentación poderán asinar unha autorización para acceder a estes datos dende o departamento de servizos sociais. – O certificado de patrimonio, ou ben a autorización para obtelo dende o Departamento de Servizos Sociais no caso de que a persoa solicitante non poida achegalo. – O certificado do número de conta bancaria e o documento de autorización por parte da persoa beneficiaria para os efectos de aboar a taxa correspondente, de ser o caso. – O xustificante de gastos da vivenda (alugamento, hipoteca) – Outra documentación que o Departamento de Servizos Sociais considere pertinente para os efectos de valorar as condicións da persoa solicitante e de todos aqueles aspectos que deben considerarse no baremo 1. DATOS PERSOAIS DA PERSOA USUARIA 2. PERSOA QUE SOLICITA O SERVIZO Persoa usuaria Familiar Outro profesional Outra persoa ________________________________ (especificar) 3. CARACTERÍSTICAS DO GRUPO DE CONVIVENCIA Familiares ou persoas achegadas que non conviven coa persoa usuaria: 4. SITUACIÓN SOCIOFAMILIAR 4.1 Dinámica relacional e funcionamento da rede informal: Relacións normalizadas Relacións conflitivas Ausencia de relacións Relacións escasas Colaboración en familia Implicación da familia Reparto de responsabilidades da familia e/ou persoas achegadas  Necesidades cubertas (especificar)___________________________________________ Os familiares e/ou persoas achegadas: Van con frecuencia ao domicilio Realizan visitas ocasionais Comunicación telefónica frecuente Comunicación telefónica esporádica Sae habitualmente do domicilio: Si Non Observacións profesionais: 4.3 Discapacidade e /ou dependencia Recoñecemento do grao de discapacidade: Si Non Grao:________ Recoñecemento do grao de dependencia: Si Non Grao:________ 5. RECURSOS E SERVIZOS FORMAIS 5.1 Recursos e servizos formais que percibe/goza a persoa solicitante: ______________________________________________________________________________________________________________________________________________________________________________________________________________________________________ 5.2 Especificar que tipo de atencións e para que necesidades e tarefas: ___________________________________________________________________________________________________________________________________________________________________________________________________________________________________________________________________________________________________________________ 6. SITUACIÓN DO CONTORNO SOCIAL 6.1 Vivenda – Tipo de vivenda: Sen vivenda Infravivenda Vivenda unifamiliar Piso/apartamento Outros _____ – Réxime: Propia ou dalgún membro da unidade de convivencia Cedida en precario Alugada En caso de alugamento, contía mensual________________ – Condición de habitabilidade: Adecuadas Amoreamento Insalubridade/inhabitabilidade Deficientes, carece dalgún servizo básico ou existencia de dispositivo/s de risco, cal/cales: ______________________________________________________________________________________________________________________________________________________________________________________________________________________________________ – Instalacións e equipamentos: Electricidade Auga corrente Auga quente Gas Frigorífico Lavadora Calefacción Teléfono Ascensor Cuarto de baño Só WC Mobiliario básico – Accesibilidade da vivenda: Sen barreiras arquitectónicas Con barreiras no acceso á vivenda Con adaptacións funcionais Con barreiras no interior da vivenda 7. SITUACIÓN ECONÓMICA 7.1 Gastos fixos da persoa usuaria (alugamento, hipotecas, outros servizos de coidados para a persoa solicitante) 8. VALORACIÓN PROFESIONAL: ___________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________ A Baña, de de Asdo.: O/a traballador/a social Reunidos en _______________________________________ o día _____________, dunha parte don/dona __________________________________________________ con DNI/NIE núm. ____________, e doutra _____________________________________________ en calidade de traballador/a social e coordinador/a do servizo de lavandería a domicilio do Concello da Baña ACORDAN: 1. Que o Concello da Baña lle prestará o servizo de lavandería a domicilio á persoa arriba citada.2. Que a prestación do servizo se realizará por un prazo dun ano, con posibilidade de prórroga segundo valoración técnica do Departamento de Servizos Sociais comunitarios do Concello.3. Que segundo a documentación que consta no expediente, a capacidade económica da persoa usuaria, é de _____________ € mensuais, e esta comprométese a achegar ________ euros por prenda, como contribución ao custo do servizo, atendendo o Decreto 99/2012 que regula os servizos sociais comunitarios e o seu financiamento, a Ordenanza fiscal municipal que regula o copagamento de lavandería a domicilio e a aplicación do baremo que lle corresponde.4. Que a persoa usuaria acepta domiciliar o aboamento da tarifa de lavandería a domicilio, establecido no punto 4º na entidade bancaria da súa elección, no número de conta autorizada para tal efecto.5. Que as modificacións que puidese haber nas condicións inicialmente estipuladas neste acordo deberán ser recollidas nun documento novo asinado pola persoa usuaria e a persoa coordinadora do servizo e serán anexadas ao acordo orixinal.6. Que o servizo se prestará atendendo as condicións reguladas no Decreto 99/2012 que regula os servizos sociais comunitarios e o seu financiamento e na ordenanza municipal sobre a lavandería a domicilio, onde están recollidos os dereitos e as obrigas da persoa usuaria, as baixas temporais e as causas de extinción.7. Que a alta no servizo se realizará no prazo máximo de sete días dende que se asine este acordo.8. Que, no presente acto, a persoa técnica coordinadora lle entrega á persoa usuaria as normas de funcionamento do servizo, que a informa de xeito comprensible dos dereitos e obrigas, e que, dado que ambas as partes lle dan a súa conformidade ao presente acordo de prestación, o asinan.9. Que existe un libro de reclamacións a disposición das persoa usuarias. A Baña, ___ de ____________ de _________ A persoa usuaria A traballadora social I. DATOS PERSOAIS II. DATOS DA ENTIDADE FINANCEIRA __________________________ de _________ de ________. Sinatura da persoa solicitante DILIXENCIA do/a axente pagador/a. Acéptase a designación de conta bancaria formulada pola persoa perceptora á que se refire o presente documento, nos termos que nela aparecen. __________________________ de _________ de _________ Sinatura e selo da entidade financeira ” A Baña, 13 de setembro de 2013 O alcalde José Andrés García Cardeso